als_Latn dik_Latn sag_Latn
Mes loteve e dhimbjes së qindra pjesëmarrësve u krye ceremonia mortore e babait të dy femijeve, i cili humbi jetën në Turqi, 16 ditë pas plagosjes me një plumb në koke, gjatë demonstrates së 21 janarit.
Në këtë ceremoni ishte i pranishëm edhe kryetari i Partise Socialiste, Edi Rama, si dhe i gjithë grupi parlamentar i kësaj partie. Po kështu, edhe lider e drejtues të partive që bëjnë pjesë në Opoziten e Bashkuar. Me qindra të afërm dhe miq u mblodhën në shtëpinë e Aleks Nikës. “Na njoftuan për ngjarjen banorë të Lezhes, të cilët janë ndodhur në ato momente në demonstratë kur Aleksi është plagosur.
Xhaxhai: Te zbardhet vrasja e Aleks Nikes
U nisëm menjëherë për në Spitalin Ushtarak. I qëndruam pranë, si në spital në Tirane, edhe në Turqi, po më kot, ai ndërroi jetë, pasi plumbi sipas mjekëve i kishte kapur trurin. Megjithatë, unë ju shpreh mirënjohjen mijëra të pranishmëve në ceremoninë mortore të Aleksit dhe mijëra shqiptarëve që na kanë qëndruar pranë në këtë ndodhi të tmerrshme, ku nuk kanë munguar ngushëllimet nga shqiptarët brenda dhe jashtë vendit”, u shpreh mes lotëve xhaxhai i viktimës, Mark Nika. Ai kërkoi që personat përgjegjës që i morën jetën padrejtësisht Aleksit të dënohen sipas ligjit, ndërsa theksoi se po presin hetimet e Prokurorisë.
Aleks Nika ishte babai i dy fëmijëve, dy vajza të mitura, dhe prej vitesh kishte qenë emigrant. Më 21 janar, ai ishte në demonstratën e opozitës, ku mbetën të vrarë edhe tre demonstrues të tjerë. Pas plagosjes në kokë, Aleks Nika u dërgua në Spitalin Ushtarak, por për shkak të gjendjes së rëndë, ai u nis në Turqi. Mjekët e patën të pamundur të rikuperojnë dëmtimet e rënda që ai kishte marrë nga plumbi në kokë. Të shtunën, ai ndërroi jetë, duke e çuar në katër numrin e viktimave të demonstratës së 21 janarit. Mark Nika, xhaxhai i viktimës, priti e përcolli dje qindra banorë të Lezhes, të cilët shkuan në familjen Nika për ta ngushëlluar.
Ai theksoi se nipi i tij ka qenë në afërsi të kullave binjake përballë Kryeministrisë, së bashku me protestues të tjerë nga Lezha. Sipas tij, Aleksi është qëlluar në mënyrë të pabesë dhe nga një dorë kriminale. “Aleksi ka shkuar në protestën e 21 janarit si qindra mijëra qytetarë të tjerë të lirë, duke besuar se në Shqiperi e drejta e tubimit është fituar prej 20 vitesh. Aleksi shkoi për të ngritur zërin kundër korrupsionit e padrejtësive. Ai dhe as ne nuk i kishim borxh askujt. Nuk sulmoi as qeverinë dhe as godinën qeveritare. Kemi të gjitha arsyet për të besuar se vrasja ka qenë e qëllimshme dhe selektive”, u shpreh Mark Nika. Gjatë këtyre ditëve, pranë familjes Nikaj ka qëndruar përfaqësuesi i Opozitës së Bashkuar, bashkëqytetari i Aleks Nikës, Preç Zogaj. “Vrasja e Aleksit është një vrasje e pajustifikueshme në Shqipërinë e vitit 2011. Le t’i lëmë kohë Prokurorisë që të zbardhë këtë vrasje, duke çuar përpara drejtësisë autorët”, pohoi dje Zogaj.
Incidenti me Ramën në ceremoninë mortore
Kryetari i Partisë Socialiste, Edi Rama, i shoqëruar nga pjesa më e madhe e grupit parlamentar të PS-së, mori pjesë dje në homazhet dhe ceremoninë e varrimit të të riut Aleks Nika, ku u kanë shprehur familjarëve ngushëllimet e tyre. Por gjatë ceremonisë mortore, kur kryesocialisti ishte mbi arkivolin e të ndjerit Nika, një nga familjaret e tij, në pikëllim për humbjen e jetës së të riut, i ka gjuajtur Ramës nga një distancë e afërt me shamine e lotëve që mbante në dorë, duke e cilësuar edhe atë përgjegjës për humbjen e familjarit të saj. Shamia i ka rënë Ramës në sup, por kjo skenë është kapur nga një kamera celulari, duke faktuar dhe zemërimin e familjarëve ndaj liderit socialist, i cili nuk bëri përpjekje për të qetësuar turmën që ndeshej me policinë. Më pas, Rama dhe deputetët e tjerë socialistë janë ulur jashtë tendës ku qëndronte arkivoli dhe kanë bërë ngushëllimet sipas zakonit. (Panorama / Lezha.eu)
als_Latn als_Latn als_Latn als_Latn als_Latn als_Latn als_Latn als_Latn